Title: Analýzu potreby zvýšenia počtu zamestnancov jednotlivých RO, SO/RO
Author: Elena Kusnirova
Last saved by: sulik
Company: MVRR SR

Využitie limitovanej technickej asistencie na refundáciu oprávnených výdavkov a použitie refundovaných prostriedkov

I. Administratívne kapacity
A. Zdôvodnenie navýšenia počtu pracovných miest
Potreba navýšenia počtu administratívnych kapacít vychádza z riadiacich a koordinačných úloh jednotlivých orgánov spojených s prípravou programových dokumentov, koordináciou jednotlivých subjektov zapojených do procesu čerpania prostriedkov z fondov EÚ, informačnými aktivitami, monitorovacími štruktúrami, prípravou dokumentov nevyhnutných pre vykonávanie kontroly implementácie jednotlivých projektov ako i z úloh, ktoré vyplývajú z programových doplnkov jednotlivých programov 
Jednotlivé rezorty zapojené do implementácie štrutkurálnych fondov a Kohézneho fondu zdôvodnili svoje potreby navýšenia pracovných miest nasledovne:

Ministerstvo výstavby a regionálneho rozvoja SR
MVRR SR deklaruje potrebu navýšenia počtu zamestnancov na Sekcii riadenia pomoci z EÚ i pre Agentúru na podporu regionálneho rozvoja SR. Aktuálny i požadovaný počet zamestnancov je uvedený v tabuľke č.8 v prílohe.
Sekcia riadenia pomoci z EÚ
Sekcia riadenia pomoci z EU zahŕňa 3 odbory: Odbor riadenia pre CSF, Odbor riadenia pre JPD a Odbor riadenia a koordinácie Kohézneho fondu. Z analýzy súčasného stavu administratívnych kapacít vo vzťahu k požiadavkám, ktoré bude potrebné po vstupe SR do EÚ zabezpečiť v oblasti efektívnej koordinácie, implementácie a monitorovania štrukturálnych fondov, JPD 2, Kohézneho fondu, ako aj prípravy ďalšieho programovacieho obdobia, vyplynula potreba ďalšieho najvýšenia administratívnych kapacít na uvedenej sekcii. 
Odbor riadenia pre CSF
RO pre CSF zabezpečuje aktivity súvisiace s koordináciou aktivít riadiacich orgánov pre operačné programy, zabezpečuje aktivity súvisiace s monitorovaním a implementáciou operačných programov, vrátane aktivít s IT monitorovacím systémom, zabezpečuje prípravy ročných a záverečnej správy o implementácii CSF, vrátane metodiky pre ročné implementačné správy pre OP, zabezpečuje aktivity súvisiace s fungovaním sekretariátu Národného monitorovacieho výboru pre CSF, sleduje činnosti všetkých monitorovacích výborov pre operačné programy, kontroluje smernice súvisiace s programami, zabezpečuje aktivity súvisiace s hodnotením CSF, pripravuje procedúry pre všetky riadiace orgány, a to pre fázy programovania, implementácie, monitorovania a hodnotenia a kontroly, zabezpečuje súlad s politikami ES a národnými pravidlami a pre oblasť horizontálnych otázok. Uskutočňuje aktivity súvisiace so zabezpečením a využitím technickej pomoci.

Odbor riadenia pre CSF sa člení nasledovne:
a)	Oddelenie publicity  
b)	Oddelenie monitorovania a hodnotenia
c)	Oddelenie programovania a koordinácie 
Predpoklad najdôležitejších aktivít v rokoch 2004-2006
Oddelenie monitorovania a hodnotenia zodpovedá za monitorovanie jednotlivých operačných programov na úrovni priorít, monitorovanie horizontálnych indikátorov. Takisto sa budú monitorovať priority CSF. Zodpovedá za zabezpečenie vývoja a prevádzky IT MS, vypracovanie výročných správ pre Národný monitorovací výbor. Zabezpečuje analýzu tematických hodnotení, ex-ante hodnotenie a spoluprácu pri ex-post hodnotení. 
Oddelenie programovania a koordinácie zabezpečuje spoluprácu s Výborom pre rozvoj a konverziu regiónov a s ostatnými členmi EÚ, sledovanie budúcej reformy regionálnej politiky EÚ. Taktiež spolupracuje na tvorbe koncepčných a strategických materiálov o európskej integrácii. Zodpovedné bude i za budúce programovanie a negociácie (v spolupráci s ostatnými sekciami MVRR SR). Zároveň zabezpečuje sekretariát pre Výbor pre štrukturálne fondy a riadenie technickej asistencie pre CSF.
Oddelenie publicity zodpovedá za aktualizáciu a implementáciu Komunikačného akčného plánu RO pre CSF, ako i koordináciu KAP všetkých RO pre OP. Zabezpečuje vývoj a fungovanie komunikačného centra, internetovej stránky, informačného portálu, vydávanie spravodaja. Ďalšími aktivitami sú: zabezpečenie technických prostriedkov pre informovanie a publicitu; zabezpečenie pravidelného zverejnenia informácií, dokumentov, článkov v masmédiách atď. Monitoruje informácie o regionálnej politike a štrukturálnych fondoch v médiách, organizuje a pripravuje školenia pre centrá prvého kontaktu a spolupracuje s ďalšími partnermi v regiónoch.
Súčasný stav administratívnych kapacít na RO pre CSF nie je dostatočný na vykonávanie vyššie uvedených úloh.

Odbor riadenia pre JPD 2
	Je potrebné zdôrazniť, že riadiaci orgán pre JPD 2 v programovacom období 2004-2006 bude vykonávať činnosti v oblasti riadenia, programovania, implementácie, monitorovania a hodnotenia a finančnej kontroly a nedeleguje žiadne úlohy na sprostredkovateľský orgán, nakoľko ho v tomto programovacom období nemá.
V súčasnosti má RO pre JPD2 8 zamestnancov (vrátane riaditeľa odboru a sekretárky).

	Vzhľadom na skutočnosť, že činnosti v procese implementácie sú kľúčovými z hľadiska efektívneho čerpania finančných prostriedkov, požadujeme za RO pre JPD2 navýšiť stav zamestnancov o desať a to vzhľadom na nižšie uvedené aktivity.

Predpoklad najdôležitejších aktivít, ktoré bude RO pre JPD2 vykonávať v roku 2004-2006
•	rozpracovanie celého systému implementácie pre JPD2 (vrátane stanovenia spolupráce a úloh s Bratislavským samosprávnym krajom) a zodpovednosť za jeho priebeh
•	plánovanie zasadnutí Monitorovacieho výboru pre JPD2, minimálne 2x za rok,
•	pokračovanie prác v rámci Komunikačného akčného plánu v informovaní verejnosti, 
•	zostavenie a vymenovanie hodnotiteľov projektov a výberovej komisie pre projekty,
•	príprava výziev na predkladanie projektov pre súkromný a verejný sektor, organizačné a technické zabezpečenie výziev,
•	zabezpečovanie prijímania a kontroly žiadostí (projekty) od konečných prijímateľov pomoci, registrácia projektov v ITMS, registrácia žiadostí o platbu a ich kontrola, kontrola na mieste,
•	vypracovanie zmlúv s prijímateľmi pomoci,
•	predkladať výkazy výdavkov a odhadu čerpania očakávaných výdavkov platobnému orgánu, predkladať žiadostí konečných prijímateľov o platbu platobnej jednotke, viesť knihy dlžníkov a pravidelne predkladať výkazy čiastok plánovaných na vrátenie platobnému orgánu, okamžite informovať platobný orgán o zistených nezrovnalostiach, zodpovedať za súlad svojich činností s nariadeniami EÚ,
•	dohľad nad komplementárnosťou JPD2 so zákonmi a nariadeniami EÚ a slovenským právnym systémom, overenie a postup podľa „audit trailu“ (kontrolného záznamu priebehu) a v prípade potreby modifikácia „audit trailu“, kontrola implementácie programu, spolupráca s kontrolným odborom ministerstva (5 % kontrola), archivácia agendy projektu, zabezpečenie systému overovania, oprávnenosti, transparentnosti a kontrola dvojitého čerpania nárokovaných výdavkov na každej úrovni implementácie JPD2 programu,
•	vypracovávanie monitorovacích správ a ročnej správy, zbieranie a vyhodnocovanie informácií poskytovaných monitorovacím systémom prostredníctvom 1/2 ročných monitorovacích správ pre Monitorovací výbor, napĺňanie monitorovacieho systému dátami a adekvátnymi štatistickými údajmi, vytváranie zoznamu indikátorov a ich  sledovanie, hodnotenie na úrovni programu, opatrení a aktivít, dopĺňanie previazanosti analýzy JPD2 s rozvojovým plánom a cieľmi a implementáciou iných programov

Odbor riadenia pre JPD sa člení nasledovne:
a)	Oddelenie  programovania
b)	Oddelenie monitorovania a hodnotenia
c)	Oddelenie kontroly

Odbor riadenia a koordinácie Kohézneho fondu
RO pre KF nepožaduje navýšenie pracovných miest.

Agentúra na podporu regionálneho rozvoja SR
Agentúra na podporu regionálneho rozvoja bola založená v roku 2001, ako samostatná sekcia v rámci MVRR SR. Jej prvotným poslaním bola implementácia projektov PHARE ECOSOC a PHARE CBC, pričom programovanie a samotné hodnotenie bolo vykonávané  útvarmi mimo APRR, v niektorých prípadoch aj externými organizáciami. V marci roku 2003 začala APRR s prípravou základných programových dokumentov pre Štrukturálne fondy, resp. Iniciatívy spoločenstva, konkrétne Operačného programu Základná infraštruktúra a Iniciatívy INTERREG A. V septembri 2003 na základe uznesenia vlády SR č. 835/2003 pôvodné opatrenie 4B v SOP Poľnohospodárstvo a rozvoj vidieka bolo presunuté do OP ZI ako opatrenie č. 3.4. Nové opatrenie si vyžaduje aj vytvorenie regionálnych štruktúr, ktorými APRR v súčasnosti nedisponuje. V rámci zavádzania systému EDIS celá kompetencia ex-ante kontroly prechádza z Delegácie EK na APRR, čo vyžaduje posilnenie kontrolného odboru agentúry    (uznesenie vlády SR č. 1103/2003). Odbor finančného riadenia plní od roku 2004 okrem iného i funkciu platobnej jednotky MVRR SR pre OP ZI, JPD Cieľ 2, INTERREG A –SR/ČR, SR/PL, SR/AT, SR/HU/U.

Odbor riadenia operačného programu Základná infraštruktúra
	RO pre OP Základná infraštruktúra v spolupráci so sprostredkovateľskými orgánmi, ktorými sú Ministerstvo  dopravy  pôšt a telekomunkácií SR a Ministerstvo životného prostredia SR vypracováva Operačný program Základná infraštruktúra (OP ZI) vrátane finančného plánu, vypracováva programový doplnok k OP ZI, vrátane finančného -plánu, vypracováva a prispôsobuje programový doplnok z vlastnej iniciatívy alebo na žiadosť Monitorovacieho výboru pre OP ZI bez toho, aby sa zmenila celková čiastka príspevku z ERDF poskytnutá pre príslušnú prioritu,  koordinuje riadenie OP ZI. Riadiaci orgán pre OP ZI v zmysle Zmluvy o delegovaní právomocí  deleguje úlohy vymedzené v príslušnej zmluve na sprostredkovateľské orgány, ktorými sú:
1. Pre prioritu č. 1 Ministerstvo dopravy pôšt a telekomunikácií SR
2. Pre prioritu č. 2 Minnisterstvo životného prostredia SR
Týmto delegovaním nie je dotknutá celková zodpovednosť za riadenie operačného programu a celková zodpovednosť za  zabezpečenie správnosti operácií, ktorá zostáva na Riadiacom orgáne pre  operačný program, na MVRR SR. 

Predpoklad najdôležitejších aktivít v rokoch 2004-2006
Odbor zodpovedá za celkový priebeh implementácie projektov OP ZI.  Riadiaci orgán zabezpečuje všetky aktivity, ktoré sú stanovené v nariadeniach Rady č. 1260/99 a 438/2001 a ktoré sú podrobne špecifikované v Organizačnom poriadku MVRR SR. 
Nakoľko časť vyššie uvedených aktivít v zmysle Zmluvy o delegovaní právomocí bola delegovaná na sprostredkovateľské orgány pod riadiacim orgánom pre  Prioritu č.1 a pre Prioritu č.2 ( delegované úlohy sú presne uvedené v časti MDPT SR, a MŽP SR)    bude vykonávať Riadiaci orgán ( v rámci odboru Riadenia operačného programu oddelenie životného prostredia a oddelenie dopravy) len  úlohy koordinačného charakteru, ktoré  neboli delegované v zmysle Zmluvy o delegovaní právomocí na jednotlivé  sprostredkovateľské orgány a ktoré sú úlohami Riadiaceho orgánu  v zmysle príslušných nariadení EK. Z tohto dôvodu personálne obsadenie príslušných oddelení Riadiaceho orgánu je plánované nasledovne: 

Odbor riadenia OP ZI sa člení na:
a)	oddelenie regionálneho rozvoja..........predpokladaný počet zamestnancov: 19
b)	oddelenie životného prostredia ..........predpokladaný počet zamestnancov: 4
c)	oddelenie dopravy...............................predpokladaný počet zamestnancov: 4

Kontrolný odbor agentúry
Kontrolný odbor agentúry v zmysle Organizačného poriadku MVRR SR zabezpečí vytváranie  účinných kontrolných mechanizmov pre kontrolu predvstupových prostriedkov a pre kontrolu  štrukturálnych fondov

Predpoklad najdôležitejších aktivít v rokoch 2004-2006
V súvislosti so začatím programovania a implementácie projektov zo štrukturálnych fondov a z iniciatív spoločenstva, v zmysle  nariadení rady č. 1260/99 a č.438/2001, v súlade s Postupmi finančnej kontroly pre štrukturálne fondy, ktoré boli schválené  Uznesením vlády č. 997/2003   odbor je zodpovedný za prvostupňovú kontrolu projektov OP ZI, INTERREG IIIA a z časti SPD2. Presné zodpovednosti  odboru sú stanovené v Organizačnom poriadku MVRR SR. 

Kontrolný odbor agentúry sa člení na:
a)	oddelenie právnej kontroly..............................................plánovaný počet zamestnancov: 3
b)	oddelenie predbežnej (ex-ante) 
       a priebežnej kontroly plánovaný počet zamestnancov...plánovaný počet zamestnancov: 3
c)	oddelenie prvostupňovej kontroly  
       pre projekty OP ZI a INTERREG III A.........................plánovaný počet zamestnancov: 12

Odbor finančného riadenia
Odbor finančného riadenia zodpovedá za finančné riadenie projektov Európskej únie a za spolufinancovanie projektov Phare zo štátneho rozpočtu. 

Predpoklad najdôležitejších aktivít v rokoch 2004-2006
V súlade s uznesením vlády SR 1008/2003 ku koncepcii systému finančného riadenia štrukturálnych fondov bude odbor od roku 2004 navyše zabezpečovať ďalšie úlohy z pozície  platobnej jednotky pre Európsky fond regionálneho rozvoja úlohy spojené s transferom prostriedkov z ERDF ku konečnému príjemcovi pomoci v rámci  Operačného programu Základná infraštruktúra, Jednotného programovacieho dokumentu JPD Bratislava Cieľ 2 a 4, Iniciatív Európskych spoločenstiev INTERREG IIIA. Presné definovanie úloh platobnej jednotky je  obsiahnuté v Organizačnom poriadku MVRR SR. 

Odbor riadenia INTERREG IIIA
Odbor riadenia INTERREG III A  koordinuje riadenie INTERREG A, rozpracúva vhodné systémy implementácie INTERREG A, a plní všetky úlohy Riadiaceho orgánu, ktoré sú stanovené  v nariadení Rady č. 1260/99 a 438/ 2001 
Predpoklad najdôležitejších aktivít v rokoch 2004-2006
V danom období sa činnosť odboru okrem vyššie uvedených činností bude dominantne zameriavať zabezpečovanie agendy štyroch cezhraničných programov a monitorovanie realizácie cezhraničných programov.
Slovenská republika ako  riadiaca autorita pre program INTERREG III A musí zabezpečiť všetky úlohy vyplývajúce jej  z tejto povinností, t.j.: prípravu programu, jeho riadenie, ex-ante kontrolu, výber projektov, náležitý finančný režim, spravovanie monitorovacieho systému,  primárnu kontrolu priebehu projektov, poskytovanie informácií, spracovanie správ pre Európsku komisiu, atď.  Pôjde najmä o :

a)	dosiahnutie praktickej  zhody s právnymi normami týkajúcimi sa inštitucionálneho a finančného rámca realizácie štrukturálnych fondov v Slovenskej republike,
b)	celkovú koordináciu zúčastnených centrálnych a samosprávnych orgánov  zodpovedných za napĺňanie definovaných priorít a opatrení programu, 
c)	 účelné využitie finančných prostriedkov,
d)	vytvorenie príslušných štruktúr na centrálnej úrovni zabezpečujúcich efektívny priebeh celého programového cyklu,
e)	informovanie o obsahu programu a o podmienkach účasti na ňom.

Okrem činností uvedených vyššie bude odbor riadenia INTERREG A zodpovedný za úspešnú spoluprácu s regionálnymi a lokálnymi štruktúrami najmä informovať o obsahu programu a o podmienkach účasti na ňom.,v spolupráci s RRA poskytovať poradenstvo a konzultácie o programe INTERREG IIIA potenciálnym projektovým žiadateľom, iniciovať a zbierať projektové žiadosti, vykonávať prvotnú kontrolu formálnych náležitostí projektových žiadostí na základe kritérií stanovených v programovom dokumente a programovom doplnku, zasielať projektové žiadosti po ich primárnom vyhodnotení Poradným orgánom na JTS, zasielať monitorovacie správy projektových žiadateľov na JTS, spravovať a administrovať  Fond mikroprojektov a organizovať stretnutia poradných výborov,

Odbor INTERREG sa člení na 3 oddelenia:
a)   oddelenie činností riadenia cezhraničných programov,
b)	oddelenie činností monitorovania, kontroly a informovania,
a)	oddelenie činností technického sekretariátu.

Prvé dve oddelenia budú v zásade zodpovedať za  riadiace činnosti  v procesoch prípravy, výberu, riadenia, resp.  monitoringu  a kontroly vrátane PR. Tretie oddelenie by zabezpečovalo administratívno - technickú podporu uvedených činností plnením funkcie  tzv. technického sekretariátu. Súčasný stav je však iba 5 zamestnancov organizačne zaradených v jednom oddelení 

 V relácii voči Českej republike je Slovenská republika ako sídlo riadiaceho orgánu programu INTERREG III A Slovensko – Česko povinná zriadiť tzv. Spoločný technický sekretariát (STS) s cieľom zabezpečiť rutinnú administratívnu podporu uvedeného programu. STS v súčasnosti ešte neexistuje, podľa analógií so susednými krajinami, ktoré už takúto štruktúru majú, by STS mal pozostávať z vedúceho s asistentkou a dvoch programových manažérov.  Takto charakterizovaný útvar predstavuje jadro STS.
Pre ostatné programy (Slovensko – Rakúsko, Slovensko – Maďarsko – Ukrajina a Slovensko – Poľsko) musíme vytvoriť tzv. národné kontaktné body (National contact points). Uvedení pracovníci majú byť súčasťou STS. Konkrétne by išlo o jedného programového manažéra zodpovedného za program Slovensko – Poľsko , jedného zamestnanca zodpovedného za program Slovensko – Maďarsko – Ukrajina a jedného za program Slovensko – Rakúsko.
Celkovo by na Spoločnom technickom sekretariáte pracovalo spolu 7 programových manažérov, ktorých mzdy by boli hradené z technickej asistencie programu INTERREG III A. 

Implementačný odbor
Implementačný odbor v súčasnosti sa zaoberá implementáciou projektov programu PHARE. 

Predpoklad najdôležitejších aktivít v rokoch 2004-2006
V roku 2004 bude odbor plniť predovšetkým úlohy zabezpečovania implementácie projektov na projektovej úrovni ako implementačný orgán v rámci opatrenia 3.1  3.2, 3.3, priority 3 OP ZI, monitorovania realizácie projektov v rámci opatrenia  3.4  priority 3 OP ZI, ako aj monitorovania realizácie projektov PHARE FM 2001, 2002 a 2003. 

Implementačný odbor sa člení na:
a) oddelenie investičných projektov PHARE ECOSOC, CBC a politických kritérií
b) oddelenie grantových schém  CBC,
c) oddelenie grantových schém ECOSOC

Súčasný stav administratívnych kapacít nie je dostatočný na vykonávanie vyššie uvedených úloh. Aktuálny i požadovaný počet zamestnancov za Agentúru na podporu regionálneho rozvoja je uvedený v tabuľke č.8 v prílohe.

Ministerstvo financií SR
Ministerstvo financií má dobudovanú organizačnú štruktúru relevantných odborov a  bude zabezpečená aj plná obsadenosť plánovaných miest zamestnancov zainteresovaných v implementácii štrukturálnych fondov a Kohézneho fondu.  V rámci MF SR pracujú v oblasti štrukturálnych fondov na odbore platobného orgánu pre štrukturálne fondy 19 zamestnanci, na odbore Národného fondu 3 zamestnanci, na odbore finančnej kontroly prostriedkov ES 20 zamestnanci a na útvare vnútorného auditu 5 zamestnanci a okrem toho v DataCentre 5 zamestnancov. Plánovaný stav 53 štátnozamestnaneckých miest  je v súčasnosti  naplnený až na 1 miesto. V rámci Kohézneho fondu pracuje na odbore Národného fondu 13 zamestnancov. MF SR neuplatňuje potrebu navýšenia počtu zamestnancov v rámci štrukturálnych fondov ani Kohézneho fondu.

Ministerstvo hospodárstva SR
MH SR nedeklarovalo potrebu navýšenia administratívnych kapacít odborných útvarov Riadiaceho orgánu pre Sektorový operačný program Priemysel a služby (ďalej len SOP PS) ani jeho sprostredkovateľských orgánov (ďalej len SO/RO). Administratívne kapacity pre potreby implementácie SOP PS boli zadefinované v Negociačnom mandáte Rámca podpory spoločenstva, uzatvorenom dňa 25.12.2003. V súčasnosti nepredpokladáme najvýšenie počtu zamestnancov Riadiaceho orgánu pre SOP PS a jeho sprostredkovateľských orgánov, ale v súvislosti so začatím implementácie SOP PS nie je možné vylúčiť ich navýšenie. Počty aktuálneho stavu zamestnancov  sú uvedené v tabuľke č.1. v prílohe.

Ministerstvo dopravy, pôšt a telekomunikácií SR
	MDPT SR má v súčasnosti určité personálne kapacity ustanovené a pripravené na realizovanie jednotlivých projektov a všetkých činností s tým súvisiacich, deklaruje však aj potrebu navýšenia počet zamestnancov . Požadovaný počet zamestnancov je uvedený v tabuľke č.1 v prílohe.
Aktivity MDPT SR ako Sprostredkovateľského orgánu pre Prioritu 1 – Dopravná infraštruktúra, a MŽP SR, ako sprostredkovateľského orgánu pre Prioritu č. 2 ktoré bude vykonávať na základe právomocí, činností a úloh vyplývajúcich z národnej legislatívy ako aj zo Zmluvy o delegovaní právomocí uzavretej dňa 28. 5. 2003: 
a)	vypracovanie zodpovedajúcich častí príslušných programovacích dokumentov (operačný program, programový doplnok), vrátane finančného plánu a zabezpečenia jeho spolufinancovania zo štátneho rozpočtu,
b)	vypracovanie a prispôsobenie zodpovedajúcej časti doplnku programu z vlastnej iniciatívy alebo na žiadosť príslušného monitorovacieho výboru bez toho, aby sa zmenila celková čiastka príspevku z fondov poskytnutá na príslušnú prioritu alebo jej špecifické ciele,
c)	vytvorenie vhodnej administratívnej štruktúry, ktorá zabezpečí implementáciu príslušného programovacieho dokumentu,
d)	prijímanie, hodnotenie a schvaľovanie žiadostí (projektov) od konečných prijímateľov,
e)	uzatváranie zmlúv s konečnými prijímateľmi pomoci, vrátane stanovenia možných sankcií v prípade nesplnenia týchto podmienok, overovanie spolufinancovania projektu zo zdrojov konečného prijímateľa a pokiaľ je to potrebné, vydanie súhlasu so začatím práce,
f)	zabezpečenie monitorovania a hodnotenia implementácie priamo u konečných prijímateľov,
g)	overovanie reálnosti, oprávnenosti, správnosti, aktuálnosti a neprekrývania sa nárokovaných výdavkov na každej úrovni implementačného systému,
h)	vypracovanie a predkladanie výkazov výdavkov a odhadu čerpania očakávaných výdavkov platobnému orgánu,
i)	certifikácia oprávnenosti, presnosti, aktuálnosti výdavkov na úrovni príslušnej priority a predkladanie správy o certifikácii platobnému orgánu,
j)	predkladanie sprostredkovateľským orgánom schválených žiadostí konečných prijímateľov o platbu príslušnému sprostredkovateľskému orgánu pod platobným orgánom,
k)	zavedenie systému zhromažďovania spoľahlivých finančných a štatistických informácií o vykonávaní pomoci pre potreby monitorovania a hodnotenia,
l)	navrhovanie realokácie prostriedkov medzi opatreniami zodpovedajúcej priority operačného programu a ich predkladanie príslušnému monitorovaciemu výboru na schválenie,
m)	uchovávanie a dodržiavanie audit trailu na každej úrovni riadenia štrukturálnych fondov vo svojej pôsobnosti,
n)	zabezpečenie správnosti vykonávania delegovaných právomocí.
Okrem uvedených aktivít na základe monitorovania a hodnotenia implementácie OP ZI Priority 1 – Dopravná infraštruktúra a Priority 2 – Environmentálna  infraštruktúra bude MDPT SR ako aj MŽP SR zabezpečovať priebežnú a kvalitnú prípravu na ďalšie programovacie obdobie rokov 2007-2013.
 
Ministerstvo pôdohospodárstva SR
Ministerstvo pôdohospodárstva SR žiada navýšenie administratívnych kapacít riadiaceho orgánu (MP SR) a sprostredkovateľského orgánu pod riadiacim orgánom (Pôdohospodárska platobná agentúra – ďalej len PPA). Požadované počty zamestnancov sú uvedené v tabuľke č.1. v prílohe.
Ide o navýšenie v nasledovných odboroch/sekciách:
1.	MP SR, odbor štrukturálnej politiky
V súčasnosti (od 1.1.2004) pracuje na odbore 13 zamestnancov, ktorí sú plne pracovne vyťažení administráciou programu SAPARD, prípravou programového dokumentu Sektorový operačný program „Poľnohospodárstvo a rozvoj vidieka“ (ďalej SOP PRV), jeho programového doplnku a komunikáciou s EK. Okrem týchto prác bude potrebné zabezpečiť i administráciu programu SAPARD, ktorý bude realizačne dobiehať do roku 2006 a súčasne zabezpečiť i prípravu nového programu SOP PRV na roky 2007-2013. Z horeuvedených dôvodov a z pohľadu vyčerpania vnútorných zdrojov (navýšenie o 1 zamestnanca bolo v roku 2003 zabezpečené z vnútorných zdrojov) je potrebné posilniť o ďalšie pracovné pozície.
2.	MP SR, sekcia kontroly, odbor finančnej kontroly
Odbor finančnej kontroly zabezpečuje kontrolu aj predvstupových fondov financovaných z prostriedkov EÚ. V rezorte pôdohospodárstva je to SAPARD a Phare, ktorých čerpanie a kontrola bude ešte dobiehať. Od 1.5.2004 bude zabezpečovať kontrolu štrukturálnych fondov. Súčasne zabezpečuje kontrolu v rozpočtových, príspevkových organizáciách a poskytovaných podpôr v rámci Agrokomplexu aj z prostriedkov EÚ. Na dobudovanie účinného kontrolného systému rezortnej finančnej kontroly, systému finančného riadenia je potrebné z plánovaného počtu zamestnancov odboru finančnej kontroly pre rok 2003 v počte 8 zvýšiť na 16.
Navýšenie počtu zamestnanosti žiadame z dôvodu zabezpečovania kontroly značného rozsahu finančných prostriedkov zo štátneho rozpočtu a prostriedkov Európskeho Spoločenstva  plynúcich do rezortu pôdohospodárstva
Na kontrolu štrukturálnych fondov od 1. 5. 2004 počíta odbor finančnej kontroly s 8 zamestnancami, ktorí budú zabezpečovať výkon kontroly štrukturálnych fondov v rezorte pôdohospodárstva v zmysle uznesenia vlády č. 849/2003 a ďalších nadväzujúcich uznesení vlády SR
3.	PPA, platobná sekcia, odbor usmerňovacej sekcie EAGGF a FIFG
V súčasnosti k 25.3.2004 pracujú na odbore usmerňovacej sekcie EAGGF a FIFG siedmi zamestnanci, ktorí vykonávajú činnosti súvisiace s realizáciou platieb v rámci programu SAPARD. Administrácia v rámci tohoto predvstupového programu bude pokračovať až do roku 2006 s predpokladaným nárastom žiadostí o platby. Okrem tejto činnosti bude už od roku 2004 nutné realizovať výkon zúčtovania platieb i pre SOP PRV, v rámci ktorého bude potrebné žiadosti o platby vystaviť oddelene pre štrukturálny fond EAGGF a FIFG. Taktiež bude potrebné pracovať v novom systéme štátnej pokladnice a IT monitorovacom systéme. Z horeuvedených dôvodov je preto potrebné zvýšiť stav zamestnancov tohto odboru.
4.	PPA, odbor vnútorného auditu
V súčasnosti k 25.3.2004 pracujú na odbore vnútorného auditu 8 zamestnanci, ktorí vykonávajú činnosti súvisiace s problematikou štrukturálnych fondov a sú plne vyťažení zabezpečovaním výkonu vnútorného auditu programu SAPARD a prípravou vnútorných auditov. Administrácia SAPARD bude pokračovať až do roku 2006. Okrem tejto činnosti musí byť zabezpečená i príprava implementácie SOP PRV a Plánu rozvoja vidieka SR na roky 2004-2006. Zamestnanci sa budú ďalej spolupodieľať aj pri príprave programových dokumentov na programovacie obdobie Európskej únie pre roky 2007-2013. Správy vnútorného auditu budú slúžiť nielen pre PPA, ale aj pre potreby riadiaceho a kompetentného orgánu. Z horeuvedených dôvodov je potrebné posilniť pracovné pozície na odbore vnútorného auditu.
5.	PPA, sekcia kontroly, odbor kontroly projektových podpôr
V súčasnosti (od 1.1.2004) pracuje na odbore kontroly projektových podpôr na 8 regionálnych pracoviskách a 28 kontaktných miestach 37 zamestnancov. PPA vypracovala Plán kontrol na rok 2004, ktoré musia byť v súlade s požiadavkami ES. Tento plán z pohľadu výkonu kontroly u žiadateľa na mieste preukázal nedostatočný počet pracovných miest z pohľadu disponibilného pracovného času na jedného kontrolóra a tým nemožnosť zabezpečiť dostatočný počet kontrol na mieste. Z týchto dôvodov je potrebné posilniť pracovné pozície.
6.	PPA - sekcia projektových podpôr
V súčasnosti k 25.3.2004 má sekcia PPA 48 zamestnancov, ktorí sa zaoberajú výhradne implementáciou projektovýc podpôr financovaných zo štrukturálnych fondov. Na zabezpečenie plnej funkčnosti a plynulosti implementácie bude nevyhnutné doplniť tento stav k 1.5.2004 na 57 zamestnancov, t.j. navýšiť o 9 zamestnancov najmä na úrovni regionálnych pracovísk PPA.

Ministerstvo školstva SR
V mesiacoch november – december 2003 bol na Ministerstve školstva SR vykonaný vnútorný audit v zmysle uznesenia vlády SR 423/2003. Výsledkom vykonaného vnútorného auditu bola „Správa z auditu pripravenosti riadiacich a kontrolných mechanizmov pre Európsky sociálny fond“. V predmetnej správe bolo odporúčanie pre Ministerstvo školstva SR týkajúce sa výkonu následnej kontroly 5% vzoriek. Tento systém následnej kontroly 5% vzoriek nie je dostatočný. Z toho vyplýva potreba zvýšiť počet pracovných miest na odbore kontroly MŠ SR, kde bude vykonávaná 5% kontrola vzoriek, ako aj zvýšiť počet pracovných miest vnútorných audítorov. 
Potreba navýšenia administratívnych kapacít vyplýva aj z potreby výkonu predbežnej a priebežnej kontroly na Odbore kontroly, na Odbore pre ESF a na útvare vnútorného auditu . 
Odbor kontroly zabezpečuje vedenie právnej agendy pre potreby SORO a PJ.
Odbor pre ESF  bude vykonávať  kontrolu fyzického súladu projektu. Odbor pre ESF deleguje časť výkonu svojich kompetencií do regiónov (Implementačné inštitúcie MŠ SR v regiónoch). Ide predovšetkým o zabezpečenie realizácie KAP, poskytovanie konzultácií potenciálnym žiadateľom o príspevok a registráciu spisov projektov vrátane overovania ich kompletnosti.

		Oddelenie finančného riadenia pre ESF a program Phare má v kompetencii okrem iného prijímanie platieb z ESF, ich prevod konečnému prijímateľovi, overenie postupu finančného overovateľa, vypracovanie súhrnnej žiadosti o platbu a čiastkového výkazu výdavkov platobnej jednotky na základe žiadosti konečného prijímateľa o platbu a prehlásenia o overení, vypracovanie žiadosti o vstup do záväzku PJ a žiadosti o realizáciu platby na účet KP pre prostriedky štrukturálnych fondov a štátneho rozpočtu, zadanie údajov do informačného systému štátnej pokladnice, zaregistrovanie  žiadosti o vstup do záväzku PJ a žiadosti o realizáciu platby na účet KP, oznámenia o prijatí rozpočtového záväzku,   zaevidovanie prijatia a preplatenia finančných  prostriedkov v knihe bankových účtov, vypracovanie zoznamu realizovaných platieb, vypracovanie odhadu očakávaných výdavkov na úrovni opatrení, finančné opravy v prípade výskytu neoprávneného použitia alebo zadržania prostriedkov ESF a navrhovanie ročných finančných limitov prostriedkov ESF pre jednotlivé sprostredkovateľské orgány pri tvorbe návrhu štátneho rozpočtu.

Požadovaný počet zamestnancov za MŠ SR je uvedený v tabuľke č.1. v prílohe.

Ministerstvo životného prostredia SR

Hlavné úlohy MŽP SR v oblasti čerpania prostriedkov zo štrukturálnych fondov ako sprostredkovateľského orgánu pre OPZI Priorita 2 – Environmentálna Infraštruktúra a ako Riadiaceho orgánu pre INTERREG IIIB sú totožné ako pri MDPT SR.
Potreba zabezpečenia dostatočných administratívnych kapacít MŽP SR v oblasti čerpania pomoci z fondov ES vyplýva predovšetkým zo zodpovednosti ministerstva za plnenie úloh sprostredkovateľského orgánu pod riadiacim orgánom pre Operačný program Základná infraštruktúra (priorita 2 Environmentálna infraštruktúra), sprostredkovateľského orgánu pod riadiacim orgánom pre Kohézny fond, národného orgánu pre Program Iniciatívy Spoločenstva INTERREG III B, platobnej jednotky pre Operačný program Základná infraštruktúra (priorita 2 Environmentálna infraštruktúra), platobnej jednotky pre Kohézny fond a implementačného orgánu pre Kohézny fond. 
V rámci vyššie uvedených funkcií MŽP SR zodpovedá i za čerpanie finančných prostriedkov z ERDF alokovaných v rámci Operačného programu Základná infraštruktúra pre prioritu 2 Environmentálna infraštruktúra (2004 – 2006) v objeme 96,4 milióna EUR,   finančných prostriedkov z Kohézneho fondu, kde je v súlade so Stratégiou SR pre Kohézny fond, schválenou uznesením vlády SR č. 1136/2003, na obdobie 2004 – 2006 pre oblasť životného prostredia predbežne alokovaných 288 mil. EUR (v bežných cenách ), finančných prostriedkov z ERDF pre  Program Iniciatívy Spoločenstva INTERREG III B CADSES v celkovom objeme (2004 – 2006) 6,22 milióna EUR a zároveň aj prostriedkov štátneho rozpočtu potrebných na spolufinancovanie uvedených programov. 
Z analýzy súčasného stavu administratívnych kapacít vo vzťahu k požiadavkám, ktoré bude potrebné po vstupe SR do EÚ zabezpečiť v oblasti programovania, prípravy a implementácie projektov pre štrukturálne fondy (v rámci Operačného programu Základná infraštruktúra), Kohézny fond a Program Iniciatívy Spoločenstva INTERREG III B CADSES, vyplynula potreba ďalšieho navýšenia administratívnych kapacít MŽP SR v oblasti čerpania podpory zo štrukturálnych fondov a Kohézneho fondu.
V oblasti programovania (odbor riadenia programov MŽP SR) je hlavným dôvodom  navýšenia počtu zamestnancov ( celkovo  o tri systematizované štátnozamestnanecké  miesta)  potreba vyčleniť jedného zamestnanca primárne na programovanie štrukturálnych fondov (ktorý nebude súčasne vykonávať programovanie pre Kohézny fond a Iniciatívu Spoločenstva INTERREG IIIB), čo umožní pružne reagovať na prípadnú potrebu zmeny programového doplnku na základe skúseností z jeho implementácie, zabezpečiť priebežnú a kvalitnú prípravu na ďalšie programové obdobie, ako aj plynulú komunikáciu s riadiacim orgánom pre operačný program Základná infraštruktúra a riadiacim orgánom pre Rámec podpory Spoločenstva a promptné plnenie ich požiadaviek v limitovanom čase. Taktiež je potrebné  zabezpečiť výkon  činností manažéra  pre technickú  pomocu  zvýšením o jedného zamestnanca. O jedného zamestnanca bude potrebné posilniť  aj oblasť hodnotenia programov. Uvedený zamestnanc bude zabezpečovať vypracúvanie pravidelných hodnotiacich správ pre EK, pripravovať analýzy účinnosti pomoci a zodpovedať za odovzdávanie a výmenu údajov (s využitím počítačových systémov) s EK. 
V oblasti prípravy projektov (odbor prípravy projektov) je potreba navýšenia zamestnancov vyvolaná najmä skutočnosťou, že po vyhlásení výzvy na predkladanie žiadostí o poskytnutie nenávratného finančného príspevku sa začne „na ostro“ príprava projektov štrukturálneho a Kohézneho fondu, ktorých základné obrysy a procedúry sa v dnešných dňoch trasujú. K tomuto dátumu musí mať odbor prípravy projektov postavený a zaškolený kompletný káder projektových manažérov, ktorý je síce v súčasnosti  v základnej štruktúre už pripravený, ale je potrebné posilniť ešte tie oblasti, kde na základe zásobníka projektov predpokladáme kritický nápor projektov. Z uvedených dôvodov je potrebné vytvoriť  deväť nových pracovných miest, päť pre manažérov  prípravy projektov štrukturálneho fondu  a štyri pre manažérov  prípravy projektov Kohézneho fondu.
Najvýraznejšie posilnenie je potrebné vo vzťahu k Implementačnej agentúre environmentálnych investičných projektov, spolu 28 nových štátnozamestnaneckých miest, vrátane platobnej jednotky.  
V rámci štrukturálnych fondov je potrebné v roku 2004 na tento odbor prijať 15 projektových manažérov. Vo vzťahu ku Kohéznemu fondu potreba personálneho posilnenia vychádza  z počtu v súčasnosti podpísaných finančných memoránd ISPA projektov, ktoré sa dňom vstupu SR do EÚ stanú projektmi Kohézneho fondu a zo zásobníka projektov Kohézneho fondu. Na základe toho bude potrebné prijať ďalších projektových manažérov.
V oblasti finančnej kontroly (odbor rezortnej kontroly) je v súvislosti s potrebou zabezpečenia  výkonu kontroly prostriedkov poskytovaných z fondov EÚ potrebné zvýšiť počet systemizovaných miest o 2 miesta.
Požadovaný počet zamestnancov za MŽP SR je uvedený v tabuľke č.1. v prílohe.

Ministerstvo práce, sociálnych vecí a rodiny SR
Ministerstvo práce, sociálnych vecí a rodiny SR deklaruje potrebu navýšenia administratívnych kapacít pre RO ESF. Potrebu navýšenia administratívnych kapacít definuje na úrovni:
1. Sekcie riadenia ESF 
2. Odboru kontroly 
3. Vnútorného auditu
4. Platobnej jednotky
5. Ústredie práce, sociálnych vecí a rodiny SR

1. Sekcia riadenia ESF vznikla v júli 2003 a jej vnútorné členenie zahŕňa odbor RO SOP ĽZ, odbor RO JPD Bratislava cieľ 3, odbor Iniciatívy EQUAL, Jednotka Phare. 

Stav administratívnych kapacít je na každom odbore Sekcie riadenia ESF poddimenzovaný. Kritické sú oblasti prípravy schém štátnej pomoci, administrácia výziev na predkladanie projektov, monitorovanie a hodnotenie projektov a finančný manžment jednak v prípade  národných ale aj dopytovo orientovaných projektov. Na uvedené činnosti sa vzťahuje nevyhnutnosť navýšenia počtu zamestnancov na odboroch RO SOP ĽZ a RO JPD Bratislava Cieľ 3. Požiadavka vyplýva zo skutočnosti, že Sekcia riadenia ESF je povinná riadiť dva súbežné procesy, a to tie týkajúce sa národných projektov a na procesy v prípade dopytovo orientovaných projektov. V prípade národných projektov je akútna potreba systematického monitorovania 46 územných úradov práce a Ústredia práce, sociálnych vecí a rodiny, ktoré je konenčým príjemcom pomoci pre 8 národných projektov. 
Okrem týchto činností Sekcia riadenia ESF manažuje, zvoláva a administruje stretnutia Monitorovacích výborov pre všetky tri programové dokumenty. Odbory RO SOP, JPD Bratislava cieĺ 3 a Iniciatívy EQUAL nemajú vlastné sekretariáty, čo v konečnom dôsledku limituje znemožňuje efektivitu práce na Sekcii riadenia ESF a v prípade vypísania a administrovania dopytovo orientovaných výziev na všetkých troch odboroch hrozí paralyzovaním akcieschopnosti Sekcie ESF ako celku.
Odbor iniciatívy Equal má okrem úlohy riadenia procesov programovania, implementácie a vyhodnocovania Iniciatívy EQUAL aj úlohy zabezpečiť fungovanie Národnej podpornej štruktúry a celkovo koordináciu činností v rámci TA pre Iniciatívu EQUAL. 
Z horeuvedených dôvodov žiadame navýšiť počet zamestnancov pre všetky činnosti na Sekcii riadenia ESF spolu o 18 miest,  z toho 8 na odbor RO SOP ĽZ, 6 na odbor RO JPD Bratislava cieľ 3 a 4 miesta na odbor RO iniciatívy EQUAL.

2. Odbor kontroly na MPSVR SR má v súčasnosti  spolu 3 zamestnancov, z toho jedného riadiaceho zamestnanca. Odbor kontroly zodpovedá za vykonávanie 5% kontroly vzorkov. Z dôvodov uvedených v ods. 1 je nevyhnutné navýšiť počet zamestnancov odboru kontroly tak, aby bola zabezpečená dostatočná kontrola pre všetky realizované projekty – národné alebo dopytovo orientované. Počet zamestnancov  je potrebné navýšiť minimálne o 7 pracovných miest. Poddimenzovaný stav na odbore kontroly bol konštatovaný aj v audite, ktorý bol vykonaný v decembri a januári 2003/2004 vnútornou auditorkou MPSVR SR. 

3. V prípade vnútorného auditu je stav z hľadiska zabezpečenia administratívnych kapacít kritický. Pri súčasnom počte 3 systematizovaných miest nie je RO schopný zabezpečiť audit pre všetky povinne auditované subjekty. Auditovaných subjektov je v prípade RO ESF omnoho väčší počet ako v prípade iných riadiacich orgánov pre ŠF. Navrhujem navýšiť počet zamestnancov minimálne o 5 ľudí. 
4. Na platobnej jednotke sa štrukturálnymi operáciami zaoberá spolu 7 zamestnancov. Finančná administrácia procesov ESF vyžaduje navýšenie tohto počtu o min. 2 ľudí.

5. V prípade Ústredia práce, a sociálnych vecí a rodiny SR sa administráciou štrukturálnych operácií zaoberá v súčasnosti 26 zamestnancov. Navýšenie v ÚPSVR SR je požadované o min. 20 nových pracovných miest. Pracovné pozície sa vzťahujú na finančné riadenie procesov štrukturálnych fondov, auditu, kontroly a monitoringu projektov.

Navýšenie administratívnych kapacít pre RO ESF a Ústredie práce, sociálnych vecí a rodiny SR je spolu o 52 miest.
Aktuálny i požadovaný počet zamestnancov je uvedený v tabuľka č.1 v prílohe.

B. Počty administratívnych kapacít jednotlivých rezortov 
Jednotlivé rezorty zaslali detailné vyčíslenie požadovaného počtu nových pracovných miest k 1.4.2004 (viď tabuľka č.8 v prílohe) podľa útvarov. Uvedená tabuľka obsahuje i počet obsadených miest k 29.2.2004 a počet neobsadených pracovných miest k 29.2.2004. 
V tabuľke č.1 a č.2 môžeme vidieť súhrnné počty pracovných miest (obsadených a neobsadených k 29.2.2004 a požadovaných nových k 1.4.2004) za jednotlivé rezorty a podľa jednotlivých programových dokumentov. 
Celkový požadovaný počet nových pracovných miest súvisiacich s implementáciou ŠF pre všetky rezorty je 239; pričom Ministerstvo financií SR, a Ministerstvo hospodárstva SR nepožadujú žiadne navýšenie nových pracovných miest. V závislosti od programových dokumentov navýšenie sa nepožaduje v rámci Sektorového operačného programu Priemysel a služby.
V súvislosti s implementáciou KF RO pre KF nepožaduje navýšenie počtu pracovných miest. MŽP SR žiada navýšenie administratívnych kapacít zapojených do implementácie KF o 22 pracovných miest. V prípade MDPT SR nie je možné striktne rozdeliť pracovníkov, ktorí sa venujú iba problematike KF(t.j.navýšenie pracovných miest pre KF je zahrnuté v počte pracovných miest pre implementáciu ŠF, keďže 1 pracovník sa venuje obidvom oblastiam).
Tabuľka č.1: Súhrn administratívnych kapacít týkajúcich sa implementácie ŠF podľa jednotlivých rezortov

Rezort*

Počet 
obsadených pracovných miest
k 29.2.2004

Počet neobsadených pracovných miest k 29.2.2004

Počet požadovaných nových pracovných miest k 1.6.2004

Celkom

MVRR SR | 69 | 2 | 89 | 160
MDPT SR** | 62 | 9 | 5 | 76
MŽP SR*** | 32 | 9 | 20 | 61
MF SR | 52 | 1 | 0 | 53
MPSVR SR**** | 58 | 2 | 52 | 112
MŠ SR | 16 | 6 | 29 | 51

MP SR 
(vrátane PPA)

116

5

44

165

MH SR | 157 | 23 | 0 | 180
Celkom | 562 | 57 | 239 | 858
*Počty miest zahŕňajú i miesta na regiónoch, t.j. nielen pracovníkov na ministerstvách, viď tab. č. 8 
**Špecifická situácia na MDPT SR - 1 pracovnik sa venuje problematike KF i OP 1:1
***Potreba navýšenia kapacít KF je spomenutá oddelene v texte 17-6-22
****Vrátane ÚPSVR SR (23-0-20); bez pracovníkov administrujúcich procesy PHARE a Transition facility
Východisko: Tabuľka č.8 v prílohe 

Tabuľka č.2: Súhrn administratívnych kapacít týkajúcich sa implementácie ŠF podľa programových dokumentov a rezortu

Programový dokument (PD) 
Rezort*

Suma na PD zo ŠF 2004-2006 
(Sk)

Počet obsadených pracovných miest 
k 29.2.2004

Počet neobsadených pracovných miest 
k 29.2.2004

Počet požadovaných 
pracovných miest 
k 1.6.2004

Celkom

SOP PS | 6 199 638 003 | 157 | 23 | 0 | 180
MH SR | | | | |
SOP ĽZ** | 11 663 717 843 | 34 | 9 | 48 | 91
MPSVR SR | | 21 | 2 | 22 | 45
MŠ SR | | 13 | 7 | 26 | 46
OP ZI | 17 316 901 532 | 200 | 20 | 85 | 305
MDPT SR | | 62 | 9 | 5 | 76
MŽP SR | | 31 | 9 | 20 | 60
MVRR SR - III. Priorita | | 35 | 0 | 53 | 88
MVRR SR - CSF | | 20 | 1 | 7 | 28
MF SR | | 52 | 1 | 0 | 53
SOP PRV | 7 502 507 467 | 116 | 5 | 44 | 165
MP SR | | | | |
JPD 2 | 1 523 896 938 | 9 | 1 | 19 | 29
MVRR SR | | | | |
JPD 3** | 1 842 529 914 | 31 | 4 | 31 | 66
MPSVR SR | | 19 | 2 | 20 | 41
MŠ SR | | 12 | 2 | 11 | 25
INTERREG III A | 1 359 997 000 *** | 5 | 0 | 10 | 15****
MVRR SR | | | | |
EQUAL | | 5 | 0 | 4 | 9
MPSVR SR | | | | |
*Počty miest zahŕňajú i miesta na regiónoch, t.j. nielen pracovníkov na ministerstvách, viď tab. č. 8; ** V prípade MPSVR SR a MŠ SR niektorí pracovníci pracujú s SOP ĽZ i JPD 3, preto je celkový súčet za všetky programové dokumenty nerelevantný (bol by vyšší ako v prípade celkového súčtu v tabuľke č.1); taktiež sme nezarátali ÚPSVR SR.
***uvedená čiastka predstavuje celkový objem finančných prostriedkov programu INTERREG III A alokovaných pre SR , jej použitie pre projekty ako aj pre Technickú  asistenciav programe INTERREG III A je viazané na súhlas susedných krajín. V zmysle programových dokumentov je možné Technickej  pomoci uvažovať iba s pokrytím mzdových nákladov na 7 zamestnancov.  
****Voči cieľovému počtu 15 zamestnancov verzus 5 súčasný stav a 7 z Technickej asistencie zostávajú nepokryté mzdové náklady na 3 zamestnancov.
Východisko: Tabuľka č.8,10 a 12 z príloh

Na základe rozporového konania na úrovni ministrov dňa 1.4.2004 sa dospelo k záveru, že skutočné potreby navýšenia administratívnych kapacít jednotlivých rezortov je možné stanoviť až na základe výsledkov externých auditov príslušných ministerstiev, preto sa dohodlo, že jednotlivé ministerstvá navýšia administratívne kapacity zatiaľ na 40% oproti pôvodne navrhovaným počtom. Zároveň bolo dohodnuté, že od uvedených 40% sa odpočítajú neobsadené pracovné miesta na jednotlivých ministerstvách presahujúce 10% z celkového počtu obsadených a neobsadených pracovných miest. Celkový počet nových pracovných miest súvisiacich s riadením a implementáciou ŠF pre všetky rezorty je 87. V prípade navýšenia pracovných miest pre implementáciu KF v rámci MŽP SR to predstavuje 6 nových pracovných miest. To znamená celkové navýšenie nových pracovných miest je 93. Po vykonaní spomínaných auditov sa tieto počty administratívnych kapacít zapojených do implementácie ŠF a KF znovu prehodnotia.
Tabuľka č. 3: Konečné navýšenie miest ŠF 

Rezort*

Celkový počet 
obsadených a neobsadených miest
k 29.2.2004

Počet požadovaných miest k 1.4.2004

%neobsadených miest vzhľadom k celkovému počtu

Navýšenie miest**

MVRR SR | 71 | 89 | 3 | 36
MDPT SR | 71 | 5 | 13 | 0
MŽP SR | 41 | 20 | 22 | 4
MF SR | 53 | 0 | 2 | 0
MPSVR SR | 60 | 52 | 3 | 21
MŠ SR | 22 | 29 | 27 | 8

MP SR 
(vrátane PPA)

121

44

4

18

MH SR | 180 | 0 | 13 | 0
Celkom | 619 | 239 | 8 | 87
*Počty miest zahŕňajú i miesta na regiónoch, t.j. nielen pracovníkov na ministerstvách, viď tab. č. 8
*Spôsob výpočtu: navýšenie miest = 0,4*požadované miesta – počet neobsadených miest nad 10% celkového počtu

II. Možnosti financovania platov zamestnancov zapojených do implementácie ŠF a KF z opatrenia limitovanej technickej asistencie
A. Limitovaná a nelimitovaná technická asistencia
Finančné prostriedky opatrení technických asistencií pre jednotlivé operačné programy, JPD a iniciatívy sú rozdelené do 2 častí: limitovanej a nelimitovanej technickej asistencie (TA).
	Maximálna výška finančných prostriedkov limitovanej TA vychádza z nariadenia EK č. 448/2004, pravidla 11, bodu 2.4 a 2.5. Podľa bodu 2.1 toho istého pravidla je možné ju použiť na oprávnené výdavky súvisiace s
1.	prípravou, výberom, hodnotením a monitorovaním pomoci a operácií (bez výdavkov na získanie a inštaláciu počítačových systémov na riadenia, monitorovanie a hodnotenie);
2.	zasadaním monitorovacích výborov  a podvýborov súvisiacich s vykonávaním pomoci;
3.	auditmi a kontrolnými operáciami priamo v teréne.
	Z prostriedkov limitovanej TA je možné aj spolufinancovanie výdavkov na platy vrátane príspevkov sociálneho zabezpečenia (nariadenie EK č. 448/2004, pravidlo 11, bod 2.2)
–	štátnych zamestnancov alebo iných verejných zamestnancov, ktorí plnia úlohy definované vo vyššie uvedených bodoch 1-3 na základe náležite dokumentovaného rozhodnutia príslušného orgánu;
–	ostatných zamestnancov zamestnaných na splnenie úloh vo vyššie uvedených bodoch 1 až 3.
	Doba vyslania alebo zamestnania nesmie presiahnuť konečný dátum pre oprávnenosť výdavkov stanovený v rozhodnutí, ktorým sa schvaľuje pomoc.
	Použitie nelimitovanej TA definuje nariadenie EK č. 448/2004, pravidlo 11, bod 3 nasledovne:
	Iné činnosti, ktoré sa môžu spolufinancovať v rámci technickej asistencie ako sú uvedené v bode 2, pravidla 11 (napr. štúdie, semináre, informačné aktivity, hodnotenie a získanie a inštalácia počítačových systémov pre riadenie, monitoring a hodnotenie) nepodliehajú podmienkam stanoveným v bodoch 2.4 až 2.6. pravidla 11. (stanovenie maximálnych výšok finančných prostriedkov). Výdavky na platy štátnych úradníkov alebo ostatných verejných úradníkov pri vykonávaní týchto činností nie sú oprávnené.

B. Refundácia platov zamestnancov v súvislosti s počtom nových pracovných miest
Opatrenie technickej asistencie v jednotlivých programoch ŠF umožňuje refundáciu platov štátnych a verejných zamestnancov zapojených do implementácie ŠF. Preto pri určovaní počtov administratívnych kapacít rozlišovali rezorty pracovné miesta oprávnené a neoprávnené na refundáciu (tabuľka č. 8 v prílohe) v súlade s nariadením EK č. 448/2004, pravidlom 11, bodom 2.2.; pričom sa v analýze predpokladá, že RO/SORO/PO si budú z TA nárokovať refundáciu všetkých oprávnených pracovných miest. 
Pre účely analýzy jednotlivé rezorty taktiež určili percentá požadovanej refundácie z TA v závislosti od typu programového dokumentu a od obsahu pracovnej náplne jednotlivých pozícii. 
Ak pracovná náplň predstavovala 100% činností týkajúcich sa ŠF v súlade s nariadením EK č. 448/2004, pravidlom 11, bodom 2.2., je možné v prípade operačných programov a iniciatív refundovať z jednotlivých fondov EÚ až 75% a zo štátneho rozpočtu 25% z celkového (100%) platu. V prípade JPD predstavuje refundácia zo zdrojov ES 50% a zo zdrojov ŠR 50%; v prípade Kohézneho fondu nie sú žiadne pracovné miesta oprávnené. 
Ak napr. pracovná náplň predstavuje iba 50% činností týkajúcich sa ŠF, je možné refundovať z fondov EÚ až 75% (v prípade OP, iniciatív), resp. až 50% (v prípade JPD) iba z polovice  (50%) platu. 
Tieto údaje týkajúce sa počtu oprávnených pracovných miest v prepojení na percento refundácie v závislosti od typu programového dokumentu a od obsahu pracovnej náplne pozícií (podľa jednotlivých útvarov v rámci rezortov) sú uvedené v poznámke tabuľky č. 8 v prílohe vo forme napr. 3-50%-50% (t.j. na 3 oprávnené miesta žiadame 50% refundáciu 50% z platu ). 
Slovenská republika bude v programovacom období 2004-2006 za oprávnené výdavky na refundáciu platov štátnych zamestnancov považovať iba hrubú mzdu zamestnancov a odvody zamestnávateľa, pričom odmeny sa nebudú považovať za oprávnené náklady. Preto sme ďalej pri výpočtoch brali do úvahy v období január – marec 2004 priemernú hrubú mzdu 21 000Sk, a v období od apríla 2004 maximálny možný priemer hrubej mzdy 33 000 Sk dohodnutý na rozporovom konaní na úrovni ministrov zo dňa 1.4.2004, viď tabuľka č. 9 v prílohe. 
Na základe údajov v tabuľke č.8 a č.9 v prílohe bola urobená analýza koľko finančných prostriedkov z fondov EÚ je možné získať refundáciou platov zamestnancov za obdobie január-marec 2004, za obdobie apríl - september 2004 a za celý rok 2004, 2005, 2006 v rámci jednotlivých rezortov. Z  analýzy údajov sme určili finančné prostriedky získané z refundácie platov (z fondov EÚ) vo vzťahu k programu pod rezortom, vo vzťahu k celkovému programu a vo vzťahu k rozpočtu ministerstva (viď tabuľka č.10 v prílohe).
Tabuľka č.10 v prílohe obsahuje iba informácie o výške odhadnutej refundácie platov z fondov EÚ vzhľadom na oprávnenosť miest. Avšak pri požiadavke na refundáciu platov je potrebné zohľadňovať aj maximálnu povolenú výšku finančných prostriedkov limitovanej TA v jednotlivých programových dokumentoch, aby požadovaná výška na refundáciu (z fondov EÚ) nepresiahla maximálnu možnú výšku limitovanej TA. Preto tabuľka č. 12 v prílohe popisuje čerpanie prostriedkov limitovanej TA na refundáciu platov (z fondov EÚ) v nadväznosti na celkovú maximálnu výšku limitovanej TA (v jednotlivých programovacích dokumentoch) po rokoch. Pri stanovenom počte oprávnených pracovných miest a priemernej hrubej mzde v analýze by mali venovať zvýšenú pozornosť dodržaniu uvedenej maximálnej výšky limitovanej TA predovšetkým Ministerstvo hospodárstva SR, Ministerstvo výstavby a regionálneho rozvoja SR ako RO pre OP ZI a Ministerstvo pôdohospodárstva SR, ktoré túto výšku pri stanovených predpokladoch prekračujú (viď tabuľku č. 12 v prílohe).
V tabuľke č. 4 sú uvedené odhady súhrnných výsledkov možnej refundácie z fondov EÚ a štátneho rozpočtu v programovacom období 2004-2006 vo vzťahu k jednotlivým rezortom. Odhad sumy celkovej refundácie pre všetky rezorty za rok 2004 predstavuje čiastku 315 180 189 Sk., pričom refundácia z fondov z EÚ je 230 240 053 Sk. Za roky 2005 a 2006 sú sumy celkovej refundácie identické (339 056 521Sk), ako i  refundácie z fondov EÚ (246 705 200Sk).

Tabuľka č.4: Odhady refundácie oprávnených platov v rámci jednotlivých rezortov v rokoch 2004-2006

Rezort

Celková refundácia (Sk)
(ŠR + fondy EÚ)

Refundácia z fondov EÚ (Sk)

| 2004 | 2005 =2006 | 2004 | 2005=20006
MVRR SR | 65 682 421 | 70 501 381 | 46 138 186 | 48 914 056
MDPT SR | 21 505 230 | 22 529 880 | 16 128 923 | 16 897 410
MŽP SR | 26 926 560 | 33 062 040 | 20 194 920 | 24 796 530
MF SR | 16 381 980 | 18 115 812 | 12 286 485 | 13 586 859
MPSVR SR | 24 855 028 | 30 072 794 | 16 681 100 | 20 206 781
MŠ SR | 19 809 900 | 24 755 544 | 13 796 136 | 17 289 261

MP SR 
(vrátane PPA)

75 800 066

75 800 066

56 850 050

56 850 050

MH SR | 64 219 004 | 64 219 004 | 48 164 253 | 48 164 253
Celkom | 315 180 189 | 339 056 521 | 230 240 053 | 246 705 200
Východisko: Tabuľka č. 10 z príloh
Následne boli v tabuľke č.5 (vychádzajúc z tabuľky č. 10 v prílohe) porovnané počty požadovaných nových zamestnancov k 1.4.2004 a počty možných nových pracovných miest financovaných z refundácie platov zamestnancov za rok 2004 (vrátane refundácie platov nových požadovaných pracovných miest k 1.4.2004). Z uvedenej tabuľky vyplýva, že pri stanovených predpokladoch budú vo všetkých rezortoch finančné prostriedky získané z refundácie platov zamestnancov za rok 2004 dostatočné na vytvorenie požadovaných nových pracovných miest k 1.4.2004 okrem MPSVR SR (v praxi sa môžeme dopracovať k vyšším počtom možného navýšenia miest napríklad znížením priemernej hrubej mzdy). 
Tabuľka 5: Odhady možného navýšenia administratívnych kapacít v rámci jednotlivých rezortov v závislosti od refundácie platov zamestnancov za rok 2004
Rezort | Počet požadovaných nových miest k 1.4.2004 | Počet možných nových miest financovaných z refundácie platov za rok 2004 | Rozdiel
MVRR SR | 89 | 120 | 31
MDPT SR | 5 | 39 | 34
MŽP SR | 42* | 49 | 7
MF SR | 0 | 30 | 30
MPSVR SR | 52 | 45 | -7
MŠ SR | 29 | 36 | 7
MP SR (vrátane PPA) | 44 | 139 | 95
MH SR | 0 | 111 | 111
Celkom | 261 | 569 | 308
*vrátane KF
Východisko: Tabuľka č. 10 z príloh

Za účelom spresnenia výpočtov rozdielu v tabuľke č.5, je potrebné v praxi znížiť počet možných nových pracovných miest financovaných z refundácie platov za rok 2004 o počet pracovných miest, ktorý zodpovedá sume navýšenia miezd súčasných pracovníkov.

Pri interpretovaní výsledkov analýzy je však potrebné brať do úvahy, že uvedená analýza je zjednodušená vychádzajúc z viacerých predpokladov, t.j. v praxi je nutné v rámci jednotlivých rezortov prispôsobiť analýzu reálnym podmienkam (napr. pri zvýšení miezd je potrebné venovať pri ich refundácii zvýšenú pozornosť dodržaniu maximálnej povolenej výške finančných prostriedkov limitovanej TA). 
Pri analýze sa vychádzalo z nasledovných predpokladov:
•	počty pracovných miest (obsadené, neobsadené, požadované) zadané jednotlivými rezortmi sa nebudú meniť 
•	zadané percento refundácie v závislosti od typu programového dokumentu a obsahu pracovnej náplne zostane fixné počas celého programovacieho obdobia 2004 – 2006 (v praxi sa môže v čase meniť, napr. audítor môže venovať v januári kontrole ŠF len tri týždne a vo februári dva týždne)
•	zadaná priemerná hrubá mzda (bez odmien, s odvodmi zamestnávateľa) za rezort v období január –marec 2004 je 28 980 Sk, maximálna priemerná hrubá mzda v období od apríla 2004 predstavuje 45 540 Sk a nemení sa počas rokov 2004-2006
•	administratívne kapacity sa navýšia podľa požiadaviek jednotlivých rezortov k 1.4.2004, pričom mzda nových zamestnancov počas celého obdobia 2004-2006 sa bude rovnať 45 540 Sk 
•	neobsadené pracovné miesta k 28.2.2004 sa rátajú ako obsadené od 1.4.2004, pričom mzda týchto zamestnancov sa taktiež počas celého obdobia 2004-2006 bude rovnať vyššie uvedenej mzde 
•	kurz 1 EUR = 41 Sk počas celého programovacieho obdobia 2004-2006
•	limitovaná TA je rovnomerne rozdelená do troch rokov 2004 – 2006 (v praxi je však možné prerozdeliť limitovanú TA podľa potrieb jednotlivých rezortov)
•	pri vplyve refundácie oprávnených platov na maximálnu povolenú výšku finančných prostriedkov limitovanej TA sa nezohľadňovali ostatné oprávnené výdavky, ktoré je možné refundovať z limitovanej TA (napr. súvisiace s organizáciou monitorovacích výborov, prípravou štúdií) v súlade s nariadením EK č. 448/2004, pravidlom 11, bodom 2.1 

Na rozporovom konaní na úrovni ministrov dňa 1.4.2004 sa stanovil princíp výpočtu maximálneho stropu použitia limitovanej technickej asistencie na refundáciu platov na obdobie do vykonania externých auditov v rámci jednotlivých ministerstiev nasledovne:
Obdobie refundácie platov od januára do septembra 2004 bolo rozdelené na 2 obdobia: január –marec 2004 a apríl – september 2004. V 1.období bola pri výpočte použitá priemerná hrubá mzda 21 000 Sk (s odvodmi zamestnávateľa 28 980 Sk), ktorá bola  vynásobená počtom súčasných obsadených pracovných miest a 3 mesiacmi. V 2.období bola pri výpočte použitá maximálna priemerná hrubá mzda 33 000 Sk (s odvodmi zamestnávateľa 45 540 Sk), ktorá bola vynásobená počtom súčasných pracovných miest a navýšených pracovných miest (viď tabuľka č.3)  a 6 mesiacmi.
Celkovú maximálnu refundáciu platov za obdobie január – september 2004 predstavuje súčet uvedených dvoch období.

Tabuľka č. 6: Maximálna čiastka limitovanej TA použitá na refundáciu platov do prehodnotenia administratívnych kapacít na  základe externého auditu pre každý rezort

Rezort

Obsadené miesta k  29.2.2004

Navýšené miesta*

Celkom 
(obsadené a navýšené)

Refundácia platov 
jan.-mar.
(Sk) **

Max.
refundácia platov 
apr.-sept.
(Sk) ***

Celková max.
refundácia jan.-sept.
(Sk) ****

MVRR SR | 69 | 36 | 105 | 5 998 860 | 28 690 200 | 34 689 060
MDPT SR | 62 | 0 | 62 | 5 390 280 | 16 940 880 | 22 331 160
MŽP SR | 32 | 4 | 36 | 2 782 080 | 9 836 640 | 12 618 720
MF SR | 52 | 0 | 52 | 4 520 880 | 14 208 480 | 18 729 360
MPSVR SR | 58 | 21 | 79 | 5 042 520 | 21 585 960 | 26 628 480
MŠ SR | 16 | 8 | 24 | 1 391 040 | 6 557 760 | 7 948 800

MP SR 
(vrátane PPA)

116

18

134

10 085 040

36 614 160

46 699 200

MH SR | 157 | 0 | 157 | 13 649 580 | 42 898 680 | 56 548 260
Celkom | 562 | 87 | 649 | 48 860 280 | 177 332 760 | 226 193 040
*(0,4*požadované miesta minus počet miest nad 10%)
** priemerná hrubá mzda vo výške 21 000 Sk vrátane odvodov zamestnávateľa 38% = 28 980 Sk*obsadené miesta*3(mesiace)
***priemerná hrubá mzda vo výške 33 000 Sk vrátane odvodov zamestnávateľa 38% = 45 540 Sk *( obsadené +neobsadené)*6 (mesiacov)
****súčet refunácie platov za január - marec.2004 a max.refundácie platov za apríl – september 2004

Maximálne čiastky limitovanej TA použitej na refundáciu platov do prehodnotenia administratívnych kapacít na  základe externých auditov v rámci všetkých rezortov sú uvedené i v uznesení.

C. Prerozdelenie limitovanej technickej asistencie v rámci technickej asistencie OP Základná infraštruktúra
V rámci OP ZI sa technická asistencia prerozdeľuje medzi viaceré subjekty: Ministerstvo dopravy, pôšt a telekomunikácií SR (TA pre prioritu 1), Ministerstvo životného prostredia SR (TA pre prioritu 2), Ministerstvo výstavby a regionálneho rozvoja SR (TA pre prioritu 3 a TA pre CSF), pričom limitovaná TA zahŕňa aj Ministerstvo financií SR (v rámci TA pre CSF). Prerozdelenie finančných prostriedkov limitovanej technickej asistencie pre jednotlivé subjekty bolo urobené v súlade s UV SR č. 902/2003 o prerozdelení TA OP ZI (materiál Dodatok č.1 k pozícii SR k Negociačnému mandátu EK pre vyjednávanie CSF).
Tabuľka č.7: Prerozdelenie limitovanej TA v rámci TA OP ZI podľa % prerozdelenia TA OP ZI z ERDF na roky 2004-2006 (v bežných cenách) v súlade s UV SR č. 902/2003

TA OP ZI
z ERDF
2004 - 2006 (Sk)

Limitovaná TA OP ZI
2004 - 2006 (Sk)

Limitovaná TA OP ZI
na 1 rok (Sk)

MDPT SR | 195 254 150 | 71 045 302 | 23 681 767
MŽP SR | 249 731 599 | 90 867 503 | 30 289 168
MVRR SR - III. Priorita | 250 020 860 | 90 972 753 | 30 324 251
MVRR SR - CSF, MF SR | 313 176 134 | 113 952 472 | 37 984 157
Celkom | 1 008 182 743 | 366 838 031 | 122 279 344
Východisko: Tabuľka č. 11 z príloh

D. Účel využitia finančných prostriedkov získaných z refundácie platov 
S cieľom zabezpečiť okamžitú efektívnu implementáciu ŠF a KF, budú finančné prostriedky získané z refundácie platov zamestnancov jednotlivých rezortov pridelené do rozpočtových kapitol jednotlivých ministerstiev a budú použité na nasledovné účely:
•	vytvorenie nových pracovných miest (mzdové náklady) súvisiacich s implementáciou ŠF a KF
•	odmeňovanie zamestnancov štátnej služby pracujúcich v oblasti riadenia a implementácie štrukturálnych fondov a Kohézneho fondu
•	technické vybavenie a iné kapitálové výdavky pre vyššie uvedených zamestnancov
•	školenia a študijné pobyty pre vyššie uvedených zamestnancov
•	prípadne na úsporu mzdových prostriedkov

III. Systém implementácie opatrenia technickej asistencie na refundáciu platov a systém finančného riadenia

A. Postup pri žiadosti o prostriedky z technickej asistencie
Pre postupy čerpania finančných prostriedkov z technickej asistencie (TA) platia vo všeobecnosti rovnaké princípy a pravidlá ako v prípade žiadania o nenávratný finančný príspevok v rámci implementácie akéhokoľvek iného opatrenia daného programu. Vzhľadom na skutočnosť, že žiadateľom je v tomto prípade RO/SORO (resp. organizačná jednotka v rámci RO/SORO), procedúry predkladania projektu sú zjednodušené. 
Technická asistencia sa pre každý OP, JPD a iniciatívu delí na 2 časti: limitovanú a nelimitovanú (viď nariadenie EK č. 448/2004, pravidlo 11). 
Pri žiadosti o finančné prostriedky z limitovanej TA je potrebné postupovať nasledovným spôsobom:
1.	Predložiť výberovej komisii daného programu vyplnenú žiadosť o poskytnutie nenávratného finančného príspevku spolu s projektom. 
Žiadosť musí byť predtým schválená riaditeľom organizačnej jednotky, ktorá je v rámci daného ministerstva vykonávateľom príslušných úloh.
Pri vypĺňaní žiadosti a písaní projektu je dôležité dbať na to, aby:
a.	ciele a prínosy projektu boli v zhode s cieľmi a prínosmi daného programového dokumentu tak, ako je uvedený v príslušnom programovom doplnku,
b.	projekt obsahoval výhradne požiadavku na úhradu oprávnených nákladov (nariadenie EK č. 448/2004, pravidlo 11).
2.	Projekt by mal mať nasledovnú štruktúru: 
a.	Popis projektu:
-	zdôvodnenie projektu
-	ciele projektu
-	výstupy a výsledky
-	časový predpoklad realizácie projektu 
b.	Predbežná kalkulácia nákladov na projekt 
V projekte je potrebné definovať o aký druh dodávky sa jedná (o obstaranie služieb, tovaru) a vyšpecifikovať parametre dodávky. 
Projekt má byť v princípe stručný, jasný a súčasne primerane presný. 
V prípade, ak sa jedná o využitie prostriedkov TA na refundáciu platov štátnych zamestnancov nie je potrebné predkladať projekt, postačujúce je v žiadosti presne definovať (viď prílohu č. 4):
- 	cieľ žiadosti (refundácia platov)
- 	počet a mená zamestnancov 
- 	obdobie, na ktoré je refundácia požadovaná
- 	celkovú požadovanú sumu
V prílohe žiadosti je nevyhnutné doložiť certifikáty o nomináciách zamestnancov na výkon úloh spojených s implementáciou štrukturálnych fondov (viď prílohu č. 3) (zamestnanci RO, SORO, PO, PJ, kontroly, vnútorného auditu, príp. pracovníci zabezpečujúci prevádzku IT MS), popisy pracovných pozícií, na základe ktorých je možné určiť oprávnenosť výdavkov (požadovanú refundáciu platov). Oprávnenosť výdavkov musí byť v súlade s nariadením EK č. 448/2004, pravidlom 11, 2.2.

3.	Vo všeobecnosti sa medzi konečným prijímateľom/príjemcom pomoci a príslušným RO pripraví a podpíše zmluva o poskytnutí nenávratného finančného príspevku.
V prípade schválenia projektu v rámci TA, ak má byť konečným prijímateľom organizačná jednotka príslušného RO (ministerstva), uvedená zmluva sa nemusí podpisovať. Je postačujúce vystaviť potvrdenie o schválení projektu. Formálnu zmluvu o poskytnutí nenávratného finančného príspevku však odporúčame podpísať v prípade, že konečným prijímateľom pomoci bude útvar, ktorý nie je zaradený do organizačnej štruktúry ministerstva povereného funkciou RO (napr. SO/RO).
4.	Po schválení žiadosti o poskytnutí nenávratného finančného príspevku príslušnou výberovou komisiou je konečný prijímateľ pomoci povinný postupovať pri realizácii projektu v zmysle platnej EÚ a SR legislatívy (zákon o verejnom obstarávaní 523/2003 Z.z.).
5.	Platby budú realizované tak ako pri všetkých ostatných projektoch v zhode s platnými pravidlami finančného riadenia (viď príručka pre žiadateľa o nenávratný finančný príspevok zo ŠF resp. konečného prijímateľa pomoci).

Poznámky:
Pri procese žiadosti o finančné prostriedky z TA je potrebné vychádzať z nariadenie EK 448/2004 z 10.marca 2004 o oprávnených výdavkoch. Uvedené nariadenie je možné získať na web stránke Inštitútu pre aproximáciu práva.
Pri vypĺňaní Žiadosti o poskytnutie nenávratného finančného príspevku pre verejný sektor (príloha č. 4) je potrebné vychádzať z nariadenia EK č. 438/2001. Uvedené nariadenie je možné získať aj v slovenskom jazyku na web stránke Inštitútu pre aproximáciu práva.
Je potrebné vychádzať aj z príručky pre žiadateľa o nenávratný finančný príspevok zo ŠF príslušného programu.

B. Systém refundácie oprávnených výdavkov v rámci technickej pomoci
Mechanizmus preplácania prostriedkov technickej pomoci je stanovený na rovnakom princípe ako všetky platby opatrení programových dokumentov financovaných zo štrukturálnych fondov v zmysle Koncepcie systému finančného riadenia štrukturálnych fondov, ktorá bola schválená uznesením vlády č. 1008 dňa 29. októbra 2003. 
Konečný prijímateľ najprv realizuje úhrady výdavkov z vlastných zdrojov a následne žiada o preplatenie (refundáciu) týchto prostriedkov.
Vzhľadom na charakter výdavkov oprávnených na refundáciu z technickej pomoci sa nebude využívať systém predfinancovania, resp. zálohových platieb.
Preplácanie prostriedkov z technickej pomoci sa bude uskutočňovať polročne, pričom prvý termín refundácie platov bude k 5.5. za obdobie január – apríl 2004, potom k 5.8. a k 5.12.2004. V nasledujúcich rokoch polročne k 5.6. a k 5.12..
Na preplácanie oprávnených výdavkov z prostriedkov technickej asistencie sa použije nasledovný mechanizmus refundácie skutočne vyplatených prostriedkov:
I. pri refundácii platov štátnych zamestnancov
1.	Konečný prijímateľ (ministerstvo, rozpočtová alebo príspevková organizácia, ktorého platy príslušných zamestnancov sú oprávnené na refundáciu z technickej asistencie) predkladá polročne (k 5.6. a k 5.12., avšak v roku 2004 to bude k termínom: 5.5.2004, 5.8.2004 a 5.12.2004) žiadosť o platbu na sprostredkovateľský orgán pod riadiacim orgánom, resp. riadiaci orgán pre príslušný programový dokument, ak riadiaci orgán nedeleguje svoje právomoci na sprostredkovateľský orgán a je za tieto projekty priamo zodpovedný. 
Spolu so žiadosťou o platbu predkladá originály dokladov:
a.	výplatná listina, resp. výpis priznaných a vyplatených miezd za určených zamestnancov za stanovené obdobie, 
b.	pracovný list (time sheet) za jednotlivých zamestnancov za stanovené obdobie, potvrdzujúci koľko času za stanovené obdobie venoval príslušný zamestnanc oprávnenej činnosti.
2.	Sprostredkovateľský orgán pod riadiacim orgánom archivuje kópiu žiadosti o platbu a zoznam prijatých dokladov od konečného prijímateľa a v stanovených termínoch zasiela riadiacemu orgánu originál žiadosti o platbu spolu s originálom dokladov a), b), c) podľa bodu 1.
3.	Riadiaci orgán, resp. sprostredkovateľský orgán pod riadiacim orgánom, preverí kompletnosť žiadosti o platbu, preveruje reálnosť, oprávnenosť, správnosť, aktuálnosť a neprekrývanie sa nárokovaných výdavkov. Vypracuje prehlásenie o overení predkladá platobnej jednotke kópie dokladov:
a)	žiadosť o platbu,
b)	prehlásenie o overení,
c)	zúčtovací doklad (výplatné listiny, resp. výpis priznaných a vyplatených miezd, pracovné listy za jednotlivých zamestnancov).
4.	Platobná jednotka vykoná predbežnú finančnú kontrolu a predkladá platobnému orgánu: 
a)	súhrnnú žiadosť o platbu.
b)	spolu s čiastkovým výkazom výdavkov za program.
5.	 Po schválení súhrnnej žiadosti o platbu platobný orgán prevádza prostriedky štrukturálnych fondov na príjmový účet platobnej jednotky zodpovednej za príslušný programový dokument v rámci príslušného ministerstva, resp. Pôdohospodárskej platobnej agentúry (platobnej jednotky). 
6.	Platobná jednotka uvoľňuje prostriedky štrukturálnych fondov a relevantné spolufinancovanie v stanovenom pomere zo štátneho rozpočtu na príslušný príjmový účet ministerstva, pričom použitie týchto prostriedkov je možné len v súlade s účelom stanoveným v tomto materiáli.

IV. Záver
V rámci rozporového konania s ostatnými ministerstvami zo dňa 1.4.2004 sa konštatovalo, že skutočné potreby navyšovania administratívnych kapacít v rámci jednotlivých rezortov je možné stanoviť až na základe výsledkov externých auditov príslušných ministerstiev avšak okamžité navýšenie pracovných kapacít je nevyhnutné. Z uvedených dôvodov sa dospelo k záveru, že jednotlivé ministerstvá navýšia administratívne kapacity k 1.4.2004 na 40% oproti pôvodne navrhovaným počtom. Po vykonaní spomínaných auditov sa tieto počty administratívnych kapacít zapojených do implementácie ŠF a KF znovu prehodnotia a bude predložený materiál do vlády o ďalšom navýšovaní administratívnych kapacít. Uznesenie vlády v tomto materiále, definuje presne počty navýšenia administratívnych kapacít pre jednotlivé ministerstvá, ako aj maximálne čiastky limitovanej TA použitej na refundáciu platov na obdobie do prehodnotenia administratívnych kapacít na  základe externého auditu pre každý rezort. Pri stanovovaní uvedenej sumy sa vychádzalo z predpokladu, že maximálny možný priemer hrubej mzdy od apríla 2004 predstavuje čiastka 33 000 Sk, čo predstavuje s odvodmi zamestnávateľa sumu 45 540 Sk.

Zoznam príloh:
1a)	Tabuľka č.8.-Administratívne kapacity 
1b)	Tabuľka č.10 – Odhady refundácie platov vychádzajúc z podkladov jednotlivých rezortov 
1c)	Tabuľka č.9: Priemerná hrubá mzda bez odmien v rámci rezortov (Sk)
	Tabuľka č.11: Prerozdelenie limitovanej technickej asistencie v rámci TA OP ZI
Tabuľka č.12: Rozdiel medzi limitovanou TA a refundáciou platov po rokoch 2004-2006 a po OP/rezortoch 
2)	Vzor žiadosti o poskytnutie nenávratného finančného príspevku pre verejný sektor (limitovaná technická asistencia)
3)	Vzor certifikátu o nominácii zamestnanca na výkon úloh spojených s implementáciou štrukturálnych fondov